ભૂલ થયાનું ધ્યાને અાવતાં જ ટ્રસ્ટ તરફથી ગિફ્ટ ડીડ રજિસ્ટર થયાના અેક અઠવાડિયાની અંદર જ રજિસ્ટ્રાર સમક્ષ વધારાની સ્ટેમ્પ ડ્યૂટી પરત મેળવવા અંગે રજૂઅાત કરવામાં અાવી હતી, પરંતુ રજિસ્ટ્રાર તરફથી તેમને યોગ્ય પ્રતિભાવ મળ્યો ન હતો. અા પ્રકારે વસૂલાયેલી વધારાની સ્ટેમ્પ ડ્યૂટી પરત કરવાની સત્તા રજિસ્ટ્રારને નહીં હોવાનો જવાબ મળ્યો હતો. ત્યારબાદ ટ્રસ્ટ તરફથી ડેપ્યુટી કલેક્ટર અને ચીફ કંટ્રોલિંગ અોથોરિટી અોફ રેવન્યૂ સમક્ષ પણ રજૂઅાત કરવામાં અાવી હતી, પરંતુ કોઈ જ પરિણામ નહીં અાવતાં અંતે હાઈકોર્ટમાં કેસ કરવામાં અાવ્યો હતો. હાઈકોર્ટે સમગ્ર મામલાની સુનાવણી બાદ રાજ્ય સરકારની ઝાટકણી કાઢી અરજદાર ટ્રસ્ટને વધારાની રૂપિયા ૨,૨૮,૦૦૦ની સ્ટેમ્પ ડ્યૂટી પરત કરવા અાદેશ કર્યો છે.